ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
19 ต.ค. 2558

สรุปภาวะตลาดภาคเช้า : SET แกว่งบวกลบแคบๆ – SET ช่วงเช้าแกว่งตัวแคบ ส่วนปัจจัยที่มีอิทธิพลต่อตลาด เรื่อง GDP จีน ออกมาไม่แตกต่างจากการคาดการณ์ของตลาด ส่งผลให้ไม่มีนัยต่อการเคลื่อนไหวทั้งตลาดภูมิภาค และ SET นอกจากนั้น ยังไม่มีปัจจัยที่กำหนดทิศทางตลาดนัก ทั้งนี้ SET ปิดตลาดภาคเช้าที่ระดับ 1417.18 จุด, -1.20 จุด ด้วยมูลค่าซื้อขายที่ระดับ 1.5 หมื่นลบ. กลุ่มหลัก ICT กดดันตลาด ปิดลบ -0.4% ส่วนพลังงาน และแบงก์ ปิดบวกเล็กน้อยกลุ่มละ +0.2% ด้านตลาดภูมิภาคแกว่งแคบ โดยบวกลบคละเคล้า
กลยุทธ์ที่แนะนำ :ช่วงบ่าย: คาดแกว่งแคบคล้ายช่วงเช้า โดยติดตามบริเวณ 1412 จุด หากต่ำกว่า จะเป็นสัญญาณลบในระยะสั้น และมีแนวโน้ม SET ลงไปหาใกล้บริเวณ 1400 จุดอีกครั้ง ส่วนกรณีพลิกกลับขึ้นสูงกว่า 1420 จุด จะกลับมาเป็นสัญญาณที่ดี แนวต้านอยู่ที่ 1430 และ 1440 จุด ตามลำดับ กลยุทธ์ ซื้อขายเก็งกำไร แต่หาก SET ต่ำกว่า 1412 จุด ควรขายลดพอร์ตบ้าง ทั้งนี้ หุ้นแนะนำตามสัญญาณเทคนิค ได้แก่ EFORL (รับ 1.13 ต้าน 1.22 Cut 1.09) และ SIAM (รับ 3.80 ต้าน 4.10 Cut 3.68)